- Ilaq, d tidet. Maca, ddunit terra tilisa i llzem-agi, akken i terra i wučči d tissit. Maca kečč, ur tettɛeddiḍ ara tilisa-a, ad d-tekkeḍ nnig n wayen i ilaqen ? di lefɛul-ik, ur d-yelli waya, maca aql-ak ddaw n wayen umi tzemreḍ. Ihi, ur teḥmileḍ ara iman-ik, ay tḥemmleḍ d ttbiɛa-k d-tewwiḍ. Wiyad, i iḥemmlen lxedma-nsen, seɛyayen iman-nsen deg uxeddim i ilaqen, tettun ula d tarda d wučči. Kečč dɣa, tḥeqreḍ ṭṭbiɛa-k akken ur yeḥqir uneqqac nnqec, uceṭṭaḥ ccḍeḥ, umecḥaḥ idrimen, imkebber yir cciɛa ? wigad-agi, mi ara bɣun kra, ur setten ur gganen armi wwḍen ɣer lebɣi-nsen.ma tettwaliḍ, kečč, lecɣal yeɛnan nnfeɛ n medden meṛra ur sɛint ara azal, neɣ ur uklalent ara ad tɛetbeḍ fell-asent ?